2 ຄົນເສຍຊີວິດ ແລະຫຼາຍຄົນ ຍັງຫາຍສາບສູນ ຍ້ອນເຮືອຂ້າມຝາກຫລົ້ມ ຢູ່ຟີ​ລິບ​ປິນ (ສະໄລດ໌/ວີດີໂອ)
ເຈົ້າໜ້າ​ທີ່​ກ່າວ​ໃນ​ວັນ​ອາທິດ​ມື້​ນີ້​ວ່າ ປະມານ 100 ຄົນ​​ຖືກ​ຊ່ວຍໄວ້ໄດ້ ​ໂດຍ​ເຮືອ​ຫຼາຍໆລຳ ​ທີ່​ແລ່ນ​ກາຍ​ມາ ຫຼັງຈາກເຮືອ​ຂ້າມ​ຝາກທີ່​ຊື່ວ່າ Maharlika Two ​ໄດ້​ຈົມ​ລົງ.
ບັນດາພະນັກງານກູ້ໄພ ກຳລັງຊອກຫາ ພວກທີ່ອາດລອດຊີວິດ ຈາກເຮືອຂ້າມຝາກ ທີ່ຫລົ້ມເມື່ອຄືນຜ່ານມາ ຢູ່ໃນພາກກາງ ຂອງຟີລິບປິນ ຊຶ່ງມີຢ່າງນ້ອຍ 2 ຄົນ ໄດ້ເສຍຊີວິດ ເຈົ້າໜ້າທີ່ກ່າວໃນວັນອາທິດມື້ນີ້ວ່າ ປະມານ 100 ຄົນຖືກຊ່ວຍ ໄວ້ໄດ້ ໂດຍເຮືອຫຼາຍໆລຳ ທີ່ແລ່ນກາຍມາ ຫຼັງຈາກເຮືອຂ້າມຝາກ ທີ່ຊື່ວ່າ Maharlika Two ໄດ້ຈົມລົງ ໃນທ່າມກາງລົມພາຍຸທີ່ເກີດ ຂຶ້ນຢ່າງກະທັນຫັນ ຫຼັງຈາກທີ່ແລ່ນອອກຈາກທ່າເຮືອ Liloan ຢູ່ ແຂວງ Layte ໃຕ້ ບັນດາເຈົ້າໜ້າທີ່ຍັງສືບຕໍ່ຊອກຫາ ພວກທີ່ ລອດຊີວິດ ຍ້ອນບໍ່ແນ່ໃຈວ່າ ມີຜູ້ໂດຍສານຈັກຄົນ ຢູ່ໃນເຮືອຂ້າມ ຝາກລຳນັ້ນ ໂຄສົກຜູ້ນຶ່ງ ກ່າວວ່າ ເຮືອຂ້າມຝາກ Mharlika Two ໄດ້ສົ່ງສັນຍານ ຮ້ອງຂໍຄວາມຊ່ວຍ ເຫຼືອ ຫຼັງຈາກໃບຂັດທ້າຍເຮືອຫັກ ຊຶ່ງເຮັດໃຫ້ເຮືອຕາຍ ໃນຂະນະທີ່ຖືກຄື້ນທະເລ ແລະ ລົມແຮງ ຊັດໄປຊັດມາ ອຸບັດເຫດດັ່ງກ່າວເກີດຂຶ້ນ ໃນຂະນະທີ່ພາຍຸເຂດຮ້ອນ Kalmaegi ກຳລັງພັດຜ່ານໄປ ທາງທິດເໜືອ ມຸ້ງໜ້າໄປສູ່ທະເລຈີນໃຕ້ ແຕ່ໂຄສົກໜ່ວຍທະຫານຍາມຝັ່ງ ທ່ານ Arman Balilo ຖະແຫລງຕໍ່ບັນດານັກຂ່າວວ່າ ບໍ່ໄດ້ໃຫ້ການເຕືອນໄພລ່ວງໜ້າກ່ຽວກັບພາຍຸລູກ ນີ້ ລົງໄປທາງ ພາກໃຕ້ ຮອດແຂວງ Layte ໃຕ້ ໃນເວລາທີ່ມີອຸບັດເຫດເກີດຂຶ້ນນັ້ນ